
De la Tăriceanu încoace, liberalii nu au mai avut vreo sclipire în materie de leadership politic. Realitate ce se 
resimte acut, în zilele acestea. Dar, Crin? Se vor întreba nostalgicii. Da, de departe cel mai spectaculos 
președinte pe care la avut PNL, după Revoluţie, însă modul în care s-a predat și cui s-a predat, în primele luni 
ale lui 2014, anulează întreaga sa evoluţie anterioară. Aici s-a ajuns, astăzi, cu brătienii, într-o criză profundă 
de leadership, după mai bine de un deceniu de mișcări și mișculatii anti-politice. Adică împotriva tuturor 
fundamentelor politice. Pentru că mereu au preferat varianta simplă, ușoară, comodă prin tot soiul de 
improvizații și subterfugii care să nu le încurce socotelile individuale. 

Klaus lohannis, președintele Klaus lohannis, este cea mai răsunătoare dintre ele. Scriam acum zece ani că 
„Victoria lui lohannis la prezidenţiale, îngroapă dreapta românească”, argumentând atunci că „ești de dreapta 
dacă ești anti-PSD, ceea ce e profund fals și greșit. Astăzi, singurul mesaj mobilizator pentru dreapta este 
panica venirii PSD la putere. Curat strategie politică. lar dacă lohannis va câștiga aceste alegeri, complet 
gratis, fără un minim efort intelectual sau politic, atunci dreapta iar se va mulţumi cu giumbușlucuri și 


imnravwizatii ei wa amâna mamantil adavăriilii mamantiul Aa înranuit al nanetriuntiai” 


La zece ani distanţă, PNL este fix în aceeași situație ca atunci. Fără lider. Fără lideri. Fără perspectivă. Au 
baleiat dintr-o direcţie în alta, când în jos, când în sus, evitând cruntul adevăr. Că ei nu există, ca structură 
politică reală! De aici și variațiile uriașe de la un scrutin la altul. PNL-ul de astăzi nu este, ca cel dintre două 
războaie, corespondentul politic al unei emulaţii sociale, a unor valori, a unor idei, a unui grup social, fiind doar 
o improvizație occidentală, post-decembristă, articulată exclusiv prin contrapunere la PSD. Lozinci și paranoia. 
Și o gașcă de îmbuibaţi bugetofagi. Dacă luăm la mână întreaga conducere a PNL, nu știu câți găsim care să 
fi lucrat o zi, o singură zi, în privat. Dar sunt de dreapta. Toţi! Și cu toții urăsc PSD, evident. În prime-time! 
Căci, în rest, dorm în pat cu PSD. Unii dintre ei, la propriu! Însă atât de puternică e defecțiunea, încât singura 
lor opţiune prin care se pot identifica politic este anti-pesedismul. Și, culmea!, acest modus operandi i-a adus 
la putere de cele mai multe ori. Absolut mimetic! Pentru că atunci când Factorul Extern nu vrea cu PSD, îi 
sprijină pe ăialalți. Asta visează și acum, gruparea fost-pedelistă din Ardeal, care dă cât mai tare din coadă, 
poate-poate îi vede cineva și îi cocoață din nou în fruntea României. N-au avut noroc! Pentru că, astăzi, 
Factorul Extern are probleme mult mai mari la el acasă. Întreg Occidentul este dominat de crize suprapuse, 
toate având același numitor comun: criza de leadership. Occidentul nu mai are lider. Nu mai are coerență. Nici 
la el acasă şi nici în colonii. lată, deci, fereastra de oportunitate în care România trebuie să joace. 

PSD -— bazinul, PNL — liderul 

Știu, vă stă pe buze, o altă criză de leadership, cea de la PSD. Aveţi dreptate. Există, însă, o diferență 
profundă: filosofia pe care s-a construit PSD este cu totul alta. PSD se definește politic, se identifică prin 
bazinul său. PSD nu are nevoie de lider ca să existe. Desigur, cu un lider potrivit, PSD excelează în alegeri. 
Dar fără lider, PSD nu moare. Pe când PNL se identifică electoral prin leadership-ul său. Istoria politică 
recentă ne demonstrează că liderul PSD poate să nu fie nici carismatic, nici elevat, nici măcar un bun 
politician, ci trebuie să dețină o singură calitate: să fie un bun pesedist. Să fie de-al lor, să nu aibă damf 
alogen. Pentru că un alogen ar speria bazinul și l-ar îndepărta. lar bazinul știe ce are de făcut, când vin 
alegerile. 

Deci, dacă la PSD lucrurile sunt mai puţin sofisticate și liderul trebuie să rezoneze cu bazinul electoral, la PNL 
liderul trebuie să fie cosmopolit, cultivat și să rezoneze cu tendințele contemporane. Mult mai complicat. Nu 
poți să te dai dreapta fără un background serios de dreapta. Fără o educaţie consistentă, fără un parcurs 
social în medii elevate. Și mai putem adăuga, însă fără rost, deoarece niciunul din liderii PNL de astăzi nu 
întruneşte aceste condiții. Și apelează la singura formulă de supravieţuire politică pe care o au la îndemână: 
Jos PSD! 

Pedeliștii și ieșirea de la guvernare 

Și suntem la zi, cu un PNL în derivă, fără o traiectorie clară, dar cu o tendinţă evidentă de scădere către 
dispariția politică. Cum să te mai dai anti-PSD, când ești cu ei la guvernare? Aceasta este marea dilema 
penelistă universal exprimată. Pentru că ei știu foarte bine, au experimentat pe propria piele, mai ales foștii 
pedeliști, că alegerile se câștigă înjurând PSD. Cu cât mai intense înjurăturile, cu atât mai multe voturile. Ori ei 
nu pot înjura PSD, de aici și voturile puţine. AUR, însă, urlă frenetic, de aici și voturile multe. Să nu credeți că 
judecata strategilor PNL este mai sofisticată de atât. Din aceste motive vor, cu orice preţ, ieșirea de la 
guvernare, sperând că astfel se vor salva. Nu îi lasă buzunarele, după cum se prea bine vede. lar cei care nu 
sunt dependenţi de buzunare și au scos cât de cât capul din cutie, înțeleg că nu poţi să fii azi în pat cu PSD și 
mâine să te războiești cu ei. Pentru că nu mai ești credibil. Foștii pedeliști nu au capacitatea să priceapă că 


Coldea cu tot SRI-ul la comandă. Azi nu mai au nici una, nici alta. 

PNL fără PSD moare, PSD fără PNL nu poate da Președintele 

Așadar, PNL nu se mai poate desprinde de PSD pentru că nu ar supravieţui acestui an, având întreaga suflare 
rezervistă grupată împotriva lor, cu toţii pregătiţi să mute hălci întregi din PNL către Polul de Dreapta, respectiv 
către AUR. Singurul care le poate asigura protecţie în faţa atacurilor rezerviste este, culmea!, adversarul lor 
consacrat: PSD. PSD are nevoie de PNL pentru asigurarea unei majorităţi confortabile în următorii patru ani și, 
cel mai important, pentru a da, alături de PNL, Președintele României. PSD singur, la prezidenţiale, pierde din 
orice poziție. Victoria este matematic imposibilă, pentru că în turul al II-lea al prezidenţialelor, bazinul PSD nu 
depășește niciodată 50%. În schimb, voturile anti-PSD, capacitate emoţional corespunzător, nu scad niciodată 
sub 50%. Ecuația aceasta este foarte bine cunoscută de către toți „infiltraţii” care împing PSD singur la 
prezidenţiale, fiind promovată aceeași iluzie ca și în ultimele patru rânduri de alegeri, în urma cărora toți 
președinții social-democraţi, candidaţi în alegeri, şi-au încheiat subit carierele politice. Scenariul toxic cu 
candidatul PSD împotriva candidatului AUR în turul II al prezidenţialelor nu are valoare de întrebuințare 
deoarece este unul extrem de imprevizibil, dat fiind contextul european tensionat. Mai grav, lăsând PNL singur 
în alegeri, liberalii pot cobori pe locul 3 sau chiar 4, îngropându-se orice formulă de majoritate parlamentară 
confortabilă și, deci, de stabilitate guvernamentală. Fix ceea ce-și dorește Factorul Extern! Fiindcă fragilitatea 
puterii politice, respectiv instabilitatea guvernamentală, a reprezentat cel mai favorabil mediu pentru ingerinţele 
Factorului Extern. De aici și miza uriașă atacurilor la adresa PNL, pentru dărâmarea lui Nicolae Ciucă și, 
implicit, desprinderea de PSD. 

Separaţi la europarlamentare, împreună la prezidenţiale 

Se merge, deci, pe sârmă, în acest an electoral. Liberalii nu pot greși, pentru că-și joacă existenţa politică. 
PSD nici atât, pentru că riscă alţi zece ani de luptă la baionetă. Candidaturile comune sunt inevitabile, însă ele 
generează și bipolarizare. Un fenomen electoral prin care întreaga atenţie se mută pe principalii doi 
competitori și din care rezultă o scădere a celui puternic (PSD-PNL) și o creştere accelerată a celui slab 
(AUR). Dacă bipolarizarea ar debuta din vară, de la europarlamentare, până la finalul toamnei bătălia politică 
s-ar acutiza atât de intens, încât lucrurile ar putea scăpa de sub control. Miza este, așadar, amânarea pe cât 
de mult posibil a bipolarizării, aceasta fiind principala armă împotriva alianței PSD-PNL. În aceste condiţii 
rezultă o singură opțiune: PSD şi PNL trebuie să evolueze separat la europarlamentare! 

Un alt avantaj este faptul că europarlamentarele reprezintă scrutinul ideal prin care PNL să-și arate mușchii și 
să se regrupeze în jurul lui Nicolae Ciucă. Fiind alegeri fără miză, neinteresante, greu de înţeles și foarte greu 
de vândut electoratului ca se mobilizeze, arhitectura de partid a PNL, cu cei peste 1.300 de primari, poate fi 
baza pentru un rezultat bun. Astfel încât să nu se vadă că PNL e mort. O asemenea evoluție îi menţine pe 
locul 2 şi le permite o poziţie confortabilă în negocierile cu PSD, pentru viitoarea alianță politică și candidaturi 
comune. Doar în acest mod, produsul numit PNL, ca principală măciucă anti-PSD, nu va ajunge iarăși în mâna 
Factorului Extern, respectiv a rezerviștilor statului paralel. 

Deoarece 2024, fereastra de oportunitate 2024, nu este despre PSD, PNL sau AUR și nici despre Ciolacu, 
Hellvig sau Simion. Ci despre România versus Factorul Extern și cine capătă controlul pentru următorii zece 
ani. Cel puţin! 

